પછી જેમના જેમના પૈસા મારી પાસે નીકળતા હતા એ બધાને આ મોંકાણની વાત કરી ને એની પાછળનું કારણ પણ જણાવ્યું અને કહ્યું કે બીજું કોઈ તમને આડીઅવળી વાત કરીને જણાવે એના કરતાં હું જ તમને સાચી હકીકત જણાવી દઉં. સાથોસાથ હું એ પણ કહું છું ‘તમારા પૈસા તમને જરૂર મળશે, મોડા મળશે પણ ડૂબશે નહીં એટલી વાત ચોક્કસ.’ નેવું ટકા લોકોએ મારી વાત પર ભરોસો રાખ્યો. દસ ટકાએ બડબડ કરી, એ મેં ચૂપચાપ સાંભળી લીધી. હું જાણતો જ હતો, ‘આ તો હજી શરૂઆત છે. હજી આગળ શા શા ખેલ થશે એની કોને ખબર !’